cyanic-selkie/wikianc huggingface dataset:
Isadora Duncan
Isadora Duncan hadde også eit langvarig tilhøve til den amerikanske diktaren Mercedes de Acosta.
Dødsfallet til dansarinna er òg svært berømt. Under ein biltur i Nice sette ein bit av det lange sjalet hennar seg fast i eikene på den opne sportsbilen ho sat i, og ho braut nakken.
Balta Ialomiței
Balta Ialomiței er ei øy i Donau som ligg i Ialomița og Călărași fylke i Romania. Ho er omgjeve av to greiner av Donau kalla Borcea og Dunărea Veche. Opphavleg var øya dekt av myrer, skogar, innsjøar og tjern, men noko av øya vart drenert og nytta til jordbruk. Stundom vert desse områda framleis oversvømde. Motorvegen A2 går over øya.
Snøhøltinden
Snøholtinden, Snøholstinden eller Snøhøltinden er eit fjell i Vang kommune i Innlandet. Det har ei høgd på 2141 meter over havet og er det 96. høgaste fjellet i landet.
Es ist dir gesagt, Mensch, was gut ist
Es ist dir gesagt, Mensch, was gut ist, BWV 45, er ein kyrkjeleg kantate komponert av Johann Sebastian Bach.
Han vart komponert i Leipzig i 1726 for den åttande sundagen etter treiningssundag, som dette året var 11. august.
Teksten er skriven av fleire forfattarar:
Instrumentering og struktur
Stykket er instrumentert med to tverrfløyter, to oboar, to fiolinar, bratsj, bass continuo med orgel, samt tre songsolistar (alt, tenor, bass) og firedelt kor.
Det består av sju satsar:
Hindustan Machine Tools
Hindustan Machine Tools, HMT Limited, er eit indisk statseigd føretak. HMT produserer mellom anna traktorar, verkøymaskiner, ur og programvare.
HMT byrja å produsera traktorar i 1972, basert på teknologi kjøpt frå den tsjekkiske traktorprodusenten Zetor. Ved HMT sine fabrikkar i Pinjore og Hyderabad vert det produsert traktorar i storleikar mellom 25 og 75 hk. HMT eksporterer traktorane sine til mellom anna Bangladesh, Sri Lanka, Malaysia, Tsjekkia, Kroatia, Liberia, Nigeria, Senegal og Sør-Afrika.
Tsjernihiv oblast
Tsjernihiv oblast (ukrainsk Чернігівська область) er ei politisk eining på provinsnivå (oblast) i det nordlege Ukraina. Hovudstaden i provinsen er byen Tsjernihiv.
Geografi
Provinsen har ei flatevidd på i kring 31 900 km². Han grensar i vest mot Kievdammen i elva Dnepr og mot Kiev oblast, mot Sumy oblast i aust, og Poltava oblast i sør. Tsjernhiv oblast si nordgrense dannar Ukrainas statsgrense mot høvesvis Kviterussland (Homiel voblast) i nordvest og Russland (Bryansk oblast) i nordaust.
Tsjernhiv oblast vert av elva Desna delt i ein nordleg part og ein sørleg part. Desna renn ut i Dnepr straks nord for Kiev sine bygrenser.
Demografi
Folketalet i Tsjernhiv oblast er på 1 156 609 (2006). Størstedelen av innbyggjarane er ukrainarar, mindre grupper av kviterussarar og russarar er konsentrert om dei nordlegaste distrikta.
Folketalet i provinsen har vore fallande i lang tid, og fallet er kraftigare enn i nokon annan ukrainsk provins. I 1959 budde 1 554 000 menneske i provinsen. Ingen annan provins i Ukraina er så tynt folkesett.
Økonomi
Tsjernihiv oblast sitt næringsliv dreiar seg mykje om utvinning av petroleum og naturgass, produksjon av maskinar, tilverking av tobakk og tekstilindustri. Ein stor tobakksfabrikk ligg i Pryluky. Byane Bakhmasj og Nizhyn er viktige knutepunkt for jarnbaner frå Russland og Kviterussland til Søraust-Europa. I Tsjernhiv by ligg maskinverkstader og elektronikkindustri.
Rajon
Rajonar (distrikt) i Tsjernihiv oblast:
Europaveg 4
Europaveg 4 (E4) går mellom Helsingborg i Sverige og Torneå i Finland.
Trasé fastlagd av UNECE: Helsingborg – Jönköping – Norrköping – Södertälje – Stockholm - Sundsvall – Umeå – Luleå – Haparanda – Torneå. Berre 0,8 kilometer av vegen er i Finland, strekninga mellom Haparanda og Helsingborg er 1 590 km og E4 er med det Sveriges nest lengste veg.
Før 2002 slutta E4 i Kemi i Finland, men etter at E8 var forlenga til Åbo vart vegen forkorta og har no endepunkt i Torneå.
Ole Henriksen Sulhus
Ole Henriksen Sulhus var ein spelemann frå bygselgarden Sulhus, under Røros Kopparverk. Som gut arbeidde han som vaskarryss ved kopparverket. Han var som til ein smed og i 30-aralderen byrja han å arbeida som smed ved verket. I samtida vart han rekna som ein av dei beste spelemenn i Røros-distriktet og det er som spelemann han er kjent. Han kunne ikkje notar og fekk ikkje inga utdanning, utover at han lydde til andre spelemenn og lærte av dei. Han spela ofte saman med Ellev Holm og Ole Aune i Tydalen.
Hiroyuki Matsumoto
Hiroyuki Matsumoto er ein japansk fotballspelar.
Han spela for klubbane Thespakusatsu Gunma og Fujieda MYFC.
Ada Kaleh
Ada Kaleh (tyrkisk for «Festningsøya») var ei lita øy i Donau som vart busett av tyrkarar og oversvømd då Jernporten, eit vasskraftverk, vart bygd i 1970. Øya låg om lag 3 km nedanfor Orşova og var 1,75 km lang og 0,4-0,5 km brei.
Øya var ein tyrkisk enklave og hadde ein moske og mange tronge og skeive smug, og var kjend som ei frihamn og ein stad for smuglarar. I tillegg til tyrkarar levde mange andre etniske grupper her.
Øya var omkransa av ein mur som austerrikarane bygde der i 1669 for å forsvare ho mot tyrkarane. I 1699 kom øya inn under tyrkisk kontroll, frå 1716 til 1718 var ho under Austerrike og etter ei fire månader lang omleiring i 1738 var ho tyrkisk igjen. Austerrike gjenerobra øya i 1789, men måtte gje ho tilbake til tyrkarane som følgje av ein påfølgjande fredsavtale. Etter dette vart øya mindre militært viktig.
I 1804, under det første serbiske opprøret leia av Milenko Stojković, som vart fanga og avretta av dahiaer, flykta Stojković frå Beograd og søkte tilflukt på øya.
Jongny
Jongny er ein kommune i distriktet Riviera-Pays-d'Enhaut i kantonen Vaud i Sveits. Kommunen har innbyggjarar  og eit areal på. Kommunesenteret ligg 639 meter over havet.
Kommunen ligg i søraust for Mont-Pèlerin.
Ada Kaleh
Ada Kaleh-moskeen frå 1903 vart bygd over eit tidlegare fransiskanarkloster. Innbyggjarane levde hovudsakleg av tobakksdyrking og fiske, og seinare òg turisme. Dei siste åra øya eksisterte hadde ho 600 til 1000 innbyggjarar.
Då demninga vart bygd vart enkelte strukturar på øya flytta til den nærliggande øya Şimian, inkludert delar av murverket i katakombane til festninga, moskeen, basaren, huset til Mahmut Pasha, gravplassen og fleire lekamar. Innbyggjarane på øya valde å emigrere til Tyrkia i staden for å slå seg ned på Şimian.
Munshi Premchand
Munshi Premchand var ein indisk forfattar. Han er rekna som ein av de største og viktigaste personlegdommar innan hindi- og urdulitteratur. Mellom anna innførte han realisme i ein tradisjon som var prega av religiøs eller fantastisk litteratur.
Armé som forband
Ein armé er eit stort militært forband i ein hær, vanlegvis består ein armé av to eller fleire korps. Arméar blir vanlegvis namnsett med bokstavert nummer, for eksempel Åttande armé, eller ein beskrivande tittel, for eksempel British Army of the Rhine. Ein armé blir som regel kommandert av ein fire-stjerners general. Arméar kan samlast i større forband kalla armégrupper.
Tatsushi Koyanagi
Tatsushi Koyanagi er ein japansk fotballspelar.
Han spela for klubbane Thespakusatsu Gunma og Zweigen Kanazawa.
Norsk Kvernsteinsenter
Norsk Kvernsteinsenter i Hyllestad i Ytre Sogn er eit norsk museum som har som mål å bidra til forsking, forvalting, formidling og verdiskaping knytt til norsk kvernsteinhistorie. Den mest sentrale delen av senteret er Kvernsteinsparken.
Synkopetida
Synkopetida (500–700-talet) er den siste delen av urnordisk tid. Denne tidbolken vert òg kalla yngre urnordisk tid. Urnordisk tid reknar ein frå 200- til 700-talet. Språket i Noreg og Skandinavia i denne tidbolken vert kalla urnordisk, eller nordgermansk.
«Synkopetid» er samansett med ordet «synkope», og viser til at vokalar inne i orda fall bort, slik at orda vart kortare. Til dømes reknar ein med at det urnordiske ordet for 'mann', wiraR blei korta ned til norrønt verr.
Omlydar og brytingar var òg viktige språklege endringar i denne perioden. Ved byrjinga av norrøn tid, rundt 700, reknar ein med at språket hadde stabilisert seg til norrønt.
Futhark, den eldste runerekkja, vart nytta som skrifttegn i synkopetida.
Tellur
Tellur er eit grunnstoff med atomnummer 52 og kjemisk symbol Te. Tellur er eit halvmetall.
Bruk
Tellur kan brukast i legeringar og halvleiarar.
Historie
Tellur vart oppdaga av Franz Joseph Muller von Reichstein i 1783.
Tryggleik
Tellursambindingar er giftige.
Daichi Inui
Daichi Inui er ein japansk fotballspelar.
Han spela for klubben Thespakusatsu Gunma.
Dubai
Dubai (arabisk دبي, Dubayy) er den største byen i Dei sameinte arabiske emirata (UAE). Han ligg på søraustkysten av Persiabukta og er eit av dei sju emirata som utgjer landet. Abu Dhabi og Dubai er dei einaste to emierata som har vetomakt i viktige nasjonale saker. Byen Dubai ligg på nordkysten av emiratet i Dubai-Sharjah-Ajman storbyområde.
Dubai har utvikla seg til å bli ein global by og storsenter for forretningar i Midtausten. Han er òg eit stort transportknutepunkt for passasjerar og varer. I 1960-åra var økonomien i Dubai basert på handel, og til ein viss grad, oljekonsesjonar, men det vart ikkje oppdaga olje før i 1966. Oljeinntektene byrja først å strøyme inn i 1969. Oljeinntektene sette i gang den første utviklinga av byen, men reservane var små og produksjonsnivået lågt, så i dag kjem mindre enn 5 % av inntektene i emiratet frå olje. Den vestlege forretningsmodellen i emiratet driv økonomien og dei største inntektene er no turisme, luftfart, eigedom og finanstenester. Dubai har fått mykje merksemd i verda gjennom nyskapande, store byggeprosjekt og idrettsarrangement. Byen har blitt symbolsk for skyskraparane sine, særleg den høgaste bygningen i verda, Burj Khalifa. Dubai har blitt kritisert for brot på menneskerettar, særleg mot den sørasiatiske arbeidsstyrken i landet. Eigedomsmarknaden i Dubai opplevde eit fall i 2008-2009 etter finanskrisa i 2007–2008, men økonomien i emiratet er igjen i vekst og går sidan 2015 med overskot.
I 2012 var Dubai den 22. dyraste byen i verda og den dyraste i Midtausten. I 2014 var hotellrom i Dubai rangert som dei nest dyraste i verda, etter Geneve. Dubai var rangert som den beste staden å bu i Midtausten av det amerikanske globale rådgjevingsselskapet Mercer.
Namnesoge
Det er mange teoriar om opphavet til ordet Dubai. Ein teori er at ordet vart nytta til å skildre marknaden, souq, som likna på marknaden i Ba. Ein annan teori er at namnet kjem frå ordet for «pengar», sidan folk frå Dubai vart rekna som rike. Eit arabisk ordtak er «Daba Dubai» (arabisk دبا دبي), som tyder «Dei kom med mykje pengar.» I følgje Fedel Handhal, ein emiratarabisk historiskar, kan ordet Dubai ha kome frå ordet daba (arabisk دبا) (fortid av yadub (arabisk يدب), som tyder «å krype»), som viser til den langsame straumen i Dubaivika inn i landet. Forskaren Ahmad Mohammad Obaid meiner ordet kjem frå ein «ung grashoppe» (arabisk جراد) på grunn av mange grashopper i området før det vart utbygd.
Historie
Sjølv om ein har funne mange steinreiskap i arkeologiske funn, kjenner ein lite til dei første innbyggjarane i Emirata, sidan ein berre har funne få busetnader. Mange gamle byar i området var handelsselter mellom den austlege og vestlege verda. Restane av ein eldgammal mangrovesump er datert til 7000 fvt. og vart oppdaga under bygginga av kloakkrøyr i Dubai. Området vart dekt av sand kring 5 000 år sidan då kysten trekte seg innover, og vart ein del av dagens kystlinje. Ein har funne førislamsk keramikk frå 200- og 300-talet. Før islam vart innført i området, dyrka folket i regionen Bajir (eller Bajar). Etter islam kom til området, invaderte kalifane frå omajadane området søraust i Arabia, og dreiv bort sassanidane. Utgravingar gjort av Dubai museum i regionen kring Al-Jumayra (Jumeirah) fann fleire lekamar frå omajadane.
Den tidlegaste kjelda som nemner Dubai er frå 1095 i Geografibok av den andalusisk-arabiske geografen Abu Abdullah al-Bakri. Den venetianske perlehandlaren Gaspero Balbi vitja området i 1580 og nemner Dubai (Dibei) for perleindustrien sin.
Eid i Hordaland
Eid er ein tidlegare kommune i Hordaland fylke, oppretta som Eid formannskapsdistrikt 1. januar 1838 etter innføringa av formannskapslova i 1837. Eid vart slegen saman med Fjelberg i 1855. Eid hadde då 1 207 innbyggjarar.
Dubai
Historie
Etter stammestridar i 1833, kutta medlemmar av Al Bu Falasa banda til Abu Dhabi og etablerte seg sjølv i Dubai. Utvandringa frå Abu Dhabi var leia av Ubaid bin Saeed og Maktum bin Butti som leia Dubai i lag fram til Ubaid døydde i 1836, og Maktum grunnla Maktoum-dynastiet.
Dubai signerte ein avtale i lag med resten av Traktatstatane med Storbritannia, som tok ansvaret for tryggleiken til emiratet i 1892.
To katastrofar råka byen på 1800-talet. I 1841 braut det ut ein kopperepidemi i Bur Dubai, og tvang innbyggjarane til å flytte aust til Deira. I 1894 braut det ut brann i Deira og dei fleste husa brann ned. Den geografiske plasseringa til byen fortsette å trekkje til seg kjøpmenn frå heile regionen. Emiren av Dubai ønskte å trekkje til seg utanlandske kjøpmenn og senka skattane. Dette trekte til seg kjøpmenn frå Sharjah og Bandar Lengeh, og byen vart ein av handelssentera i regionen på den tida. Persiske kjøpmenn kryssa Persiabukta og slo seg etter kvart ned i Dubai. Dei fortsette å handle med Lingah, og dei kalla bydelen sin Bastakiya, etter Bastak-regionen sør i Persia.
Dubai før olja
Dubai ligg nær Iran og gjorde han til ein viktig handelsstad. Byen Dubai var ein viktig hamneby for utanlandske kjøpmenn, hovudsakleg dei frå Iran, og mange slo seg etter kvart ned i byen. På byrjinga av 1900-talet var Dubai blitt ein viktig hamneby. Dubai var kjend for eksport av perler fram til 1930-åra. Perlehandelen vart øydelagd under den store depresjonen i 1930-åra og oppfinninga av kulturperler. Då perleindustrien kollapsa, vart det store økonomiske vanskar i Dubai og mange innbyggjarar svelta eller flytta til andre stader i Persiabukta.
Sidan tidlege tider rivaliserte Dubai alltid med Abu Dhabi. I 1947 oppstod det ein grensestrid mellom Dubai og Abu Dhabi i nord, og det eskalerte til krig. Britane gjekk gjennom og skapte ei buffergrense som gjekk søraustover frå kysten ved Ras Hasian og dette stoppa fiendskapen for ei stund.
Oljetida
Ein del av infrastrukturen for å pumpe og transportere olje frå Fateh-feltet, som ligg utafor kysten i Jebel Ali-området i Dubai, var store lagringstankar, som lokalt vart kalla «kazzans». Desse vart sveiste saman på stranda og så grov ein dei ut og flaut dei ut, før dei slapp dei ned på havbotnen på Fateh-feltet. Desse vart bygde av Chicago Bridge and Iron Company, som gav stranda det lokale namnet (Chicago Beach) fram til Chicago Beach Hotel vart rive ned og erstatta av Jumeirah Beach Hotel i 1997.
Dubai hadde alt byrja å utvikle infrastrukturen sin og utvide byen. Oljeinntektene, som byrja å kome i 1969, støtta ein vekstperiode der sjeik Rashid fokuserte på infrastruktur og å diversifisere handelsøkonomien før dei avgrensa oljeressursane til emiratet gjekk tom. Olja stod for 24 % av BNP i 1990, men var redusert til 7 % av BNP i 2004.
Noko av dei første store prosjekta sjeik Rashid sette i gang då oljeinntektene kom, var å byggje Port Rashid, ei djupvasshamn og frihamn, bygd av britiske Halcrow. Prosjektet vart ein eineståande suksess, og skipa stod i kø inn til det nye anlegget. Hamna vart innvigd den 5. oktober 1972. Port Rashid vart vidare utvida i 1975 med ytterlegar 35 kaiplassar, i tillegg til dei 16 som var der frå før, før den større hamna i Jebel Ali vart bygd.
Port Rashid var det første steget i å skape ein moderne infrastruktur for handel, inkludert vegar, bruer, skular og sjukehus.
Dei sameinte arabiske emirata
Dubai og dei andre Traktatstatane hadde lenge vore eit britisk proktektorat der britane tok seg av utanrikspolitikken og forsvaret, i tillegg til å mekle mellom regentane i emirata. Dette endra seg då statsminister Harold Wilson den 16. januar 1968 annonserte at alle britiske soldatar skulle trekke seg ut av området.
Den 2. desember 1971 gjekk Dubai saman med Abu Dhabi, Sharjah, Ajman, Umm Al Qawain og Fujairah og danna Dei sameinte arabiske emirata. Det sjuande emiratet, Ras Al Khaimah, kom med i unionen den 10. februar 1972, etter at nabolandet Iran hadde annektert øyane Tunbs, som tidlegare hadde høyrt til emiratet.
Moderne Dubai
I 1970-åra fortsette veksten i Dubai med inntekter frå olje og handel. Grensestridane mellom emirata fortsette sjølv etter unionen var oppretta, men i 1979 vart dei endelege grensene fastsette. Jebel Ali-hamna vart grunnlagd i 1979. JAFZA (Jebel Ali frisone) vart bygd kring hamna i 1985 og gav utanlandske selskap uavgrensa import av arbeidskraft og eksportkapital.
Golfkrigen i 1990 hadde ein negativ økonomisk effekt på byen, sidan innskyttarar trekte pengane sine ut og handelsfolk slutta å handle. Byen kom seg raskt att og blømde. Seint i 1990-åra flytta mange utanlandske handelsselskap, først frå Kuwait under Golfkrigen, og sidan Bahrain, under sjiaopprøret, til Dubai. Dubai var forsyningsbase for allierte styrkar ved Jebel Ali frisone under Golfkrigen, og igjen under invasjonen av Irak i 2003. Auken i oljeprisane etter Golfkrigen gjorde at Dubai framleis kunne fokusere på frihandel og turisme.
Eero Kolehmainen
Eero Johannes Kolehmainen var ein finsk langrennar frå Anttola i Södra Savolax som tok OL-sølv på femmila i 1952. Han vann 50 km i Lahti i 1956 og 1957, samt i Holmenkollen i 1957.
Dubai
Geografi
Dubai ligg ved Persiabukta i Dei sameinte arabiske emirata, omtrent 16 meter over havet. Emiratet Dubai deler grense med Abu Dhabi i sør, Sharjah i nordaust og sultanatet Oman i søraust. Hatta, er ein mindre eksklave i emiratet, som grensa til Oman på tre sider og emirata Ajman (i vest) og Ras Al Khaimah (i nord). Persiabukta ligg på vestkysten av emiratet.
Eero Kolehmainen
Aktiv
Kolehmainen var ein av dei mest typiske femmilsslukarane. Han deltok i 1951 i Holmenkollen og vart nummer to på femmila, bak den regjerande olympiameisteren, Nils Karlsson frå Sverige. Året etter var Kolehmainen tilbake i Kollen-løypene, der han vann sølvmedaljen på femmila under dei olympiske vinterleikane 1952 i Oslo.
Dubai
Geografi
Dubai ligg innafor Den arabiske ørkenen, men topografien skil seg frå den sørlege delen av landet, og mykje av landskapet i Dubai består av flekkar av sandørken, medan grusørkenar dominerer mykje av landet elles. Sanden består hovudsakleg av kunste skjel og korallar og er fin, rein og kvit. Aust for byen ligg det saltsletter eller sabkha, som går over i sanddyner. Lenger aust vert sanddynene større og er farga raud av jernoksid.
Den flate sandørkenen går over i dei vestlege Hajarfjella, som går langs grensa av Dubai med Oman ved Hatta. Hajarfjella har tørre, spisse fjelltoppar, med høgder opp til 1300 meter somme stader. Dubai har ingen naturlege elvar eller oasar, men har ei stor vik, Dubaivika, som er oppmudra nok til at store fartøy kan gå inn. Dubai har òg mange kløfter og vasshol, som ligg ved foten av Hajarfjella. Eit stort område med sanddyner dekkjer mykje av det sørlege Dubai og glir etter kvart over i ørkenen Rub' al Khali. Seismisk setter er Dubai i ein stabil sone og den nærmaste forkastinga, Zagrosforkastinga, ligg 200 km frå landet, og vil truleg ikkje ha noko innverknad på Dubai. Ekspertar meiner òg at faren for ein tsunami i regionen er liten, fordi Persiabukta ikkje er djup nok til å utløyse ein tsunami.
Eero Kolehmainen
Aktiv
I 1956 vart Kolehmainen nummer fire på 50 km under Vinter-OL i Cortina d'Ampezzo. Ein månad seinare vann han same distansen i Lahti, to minuttar føre Arvo Viitanen, med Hakulinen på tredjeplass. Vinteren 1957 gjekk Kolehmainen til topps på femmila både i Lahti og i Holmenkollen. Under Ski-VM 1958 på finsk heimegrunn gjekk han inn til femteplass på 50-kilometeren.
Dubai
Geografi
I sandørkenen kring byen veks det villgras og stundom daddelpalmar. Ørken-hyasintar veks på sabkha-slettene aust for byen, medan akasie og ghaf-tre veks på dei flate slettene i nærleiken av Al Hajar-fjella. Kragetrappe, stripete hyene, karakal, ørkenrev, falk og arabisk oryx er vanlege i Dubai-ørkenen. Mange trekkfuglar som fyk mellom Europa, Asia og Afrika stoppar i emiratet om våren og hausten, og ein har talt meir enn 320 forskjellige trekkfugl i området. I farvatnet utafor Dubai er det meir enn 300 fiskeartar. Ein finn mykje tropisk fisk, manetar, korallar, sjøku,d elfinar, kvalar og haiar i sjøen. Her finst òg somme skjelpadder, som karett og suppeskjelpadde, som begge er utryddingstrua.
Klima
Dubai har eit varmt ørkenklima. Somrane i Dubai er ekstremt heite, vindfulle og med høg luftfukt. På dagen er den gjennomsnittlege temperaturen rundt 41 °C og om natta ned mot 30 °C i den varmaste månade, august. Dei fleste dagane av året er solrike. Vintrane er varme med temperaturar kring 24 °C på dagen og 14 °C om natta i januar, som er den kaldaste månaden. Nedbørsmengdene er kring 94,3 mm i året. Dubai-somrane er kjende for moderat til høg luftfukt, som kan vere ubehageleg for mange. Den høgaste temperaturen som er målt i Dubai er 49 °C, i juli 2002.
Demografi
I 2013 var det berre 10-15 % av folkesetanden som var emiratarabarar, medan resten er utlendingar som anten har vore i landet i generasjonar eller var fødde i Emirata. Kring 85 % av utledingane (og 71 % totalt) var asiat, hovudsakleg indarar og pakistanarar.
Økonomi
Dubai har ein av dei raskast veksande økonomiane i verda, og bruttonasjonalprodukt var 107,1 mrd. dollar, med ein vekstrate på 6,1 % i 2014. Sjølv om mykje av infrastrukturen vart med oljeinntekter, står inntekter frå olje og naturgass i dag for mindre enn 5 % av inntektene til emiratet. Det er estimert at Dubai produserer 50 000 til 70 000 fat olje per dag og store mengder gass frå offshore-felta. Emiratet bidreg med kring 2 % av dei samla gassinntektene i landet. Oljereservane til Dubai har minka kraftig og er venta å vere tom innan 20 år. Eigedom, bygg og anlegg (22,6 %), handel (16 %), entrepôt (15 %) og finanstenester (11 %) bidreg mest til økonomien i Dubai.
Turisme
Turisme er ein viktig del av økonomien i Dubai. Turistane kjem hovudsakleg for shopping, men òg for å få med seg gamle og moderne attraksjonar. I 2013 var Dubai den 7. mest vitja byen i verda basert på lufttrafikk og vekst. Dubai tok i mot over 15 million turistar i 2015.
Dubai har blitt kalla «shopping-hovudstaden i Midtausten». Dubai aleine har meir enn 70 kjøpesenter, inkludert det største kjøpesenteret i verda, Dubai Mall. Dubai er òg kjend for sine tradisjonelle marknader, soukar, som ligg på begge sider av vika. Ein finn mange butikkar og gullsmedar i byen. Dubai er blitt kalla «gullbyen» på grunn av dei mange gullsmedane.
Eero Kolehmainen
Aktiv
I 1957 vart Kolehmainen tildelt Holmenkollmedaljen for sine bragder i Holmenkollen.
Dubai
Arkitektur
Dubai har mange byggverk innan forskjellige arkitekturstilar. Ein finn mange moderne tolkingar av islamsk arkitektur. Arkitekteuren har bokstavleg talt blitt tatt til nye høgder og har fleire høge skyskraparar enn noko anna by i verda, mellom anna med den høgaste bygningen i verda, Burj Khalifa frå 2010, som er 829,8 meter høgt. På toppen av Burj Khalifa ligg det høgaste observasjonsdekket i verda med ein utandørs terrasse som er ein av dei mest populære turistmåla i Dubai, med over 1,87 millionar vitjande i 2013.
Andre bygg i Dubai er til dømes Burj Al Arab, eit luksushotell som ofte vert skildra som det einaste 7-stjernes hotellet i verda.
Dubai Miracle Garden er ein 72 000 kvadratmeter stor blomsterhage, som opna i Dubailand. Det er i dag den største blomsterhagen i verda med over 45 millionar blomar. Hagen er stengd på sommartida, frå seint i mai til september.
Samferdsle
Samferdsla i Dubai vert kontrollert av Roads and Transport Authority (RTA), eit statleg byrå i Dubai, som vart skipa i 2005. Det er gjort store investeringa innan kollektivtrafikk dei siste åra. I 2009 vart det estimert at det var litt over 1 million bilar i Dubai.
Dubai internasjonale lufthamn er heimeflyplassen til Emirates Airlines og flydubai, og tener byen Dubai og andre emirat i landet. Flyplassen var den 7. mest travle i verda i 2014 med 70,4 millionar passasjerar. Flyplassen var òg den travlaste flyplassen i verda etter internasjonal flytrafikk.
Dubai Metro har i dag to linjer som går mellom dei store finans- og bustadområda i byen. Metrosystemet vart delvis opna i september 2009. Metrosystemet har 49 stasjonar i alt fordelt på to linjer. Det er planlagt to linjer til. Dubai Metro er det første urbane tognettverket på Den arabiske halvøya.
Høgsnøggleikstog
Dubai har annonsert at dei vil byggje eit høgsnøggleikstogsystem i landet, som etter kvart vil bli bygd ut i heile Golfrådet-området, og kanskje til Europa.
Kultur
Kulturen i Emirata er hovudsakleg basert på islam og tradisjonell arabisk kultur. Påverknaden av islam og arabisk kultur er stor i arkitektur, musikk, klede, mat og livsstil. Fem gonger kvar dag vert alle muslimar bede om å be frå minaretane i moskéar som er spreidde over heile landet. Sidan 2006 har helga vore fredag og laurdag, sidan fredagen er heilage for muslimar, i motsetnad til helga som er laurdag og søndag i Vesten.
Arabisk mat er særs populær og tilgjengeleg i heile byen, frå små shawarma-kafear i Deira og Al Karama til restaurantane på Dubai-hotella. Ein finn snøggmat, sørasiatisk og kinesisk mat over heile byen. Sal og konsum av svin er lovleg, men regulert og berre seld til ikkje-muslimar i somme område av byen. Det same gjeld sal av alkohol. Shisha og qahwa er populære i Dubai. Dubai er kjend for nattelivet. Klubbar og barar finst på dei fleste hotell på grunn av alkohollovene.
Idrett
Fotball og cricket er dei mest populære idrettane i Dubai. Fem lag (Al Wasl FC, Al-Ahli Dubai, Al Nasr SC, Al Shabab Al Arabi Club og Dubai Club) representerer Dubai i den emiratarabiske eliteserien. Al-Wasl har vunne meisterskapen i Emiratane nest flest gonger, etter Al Ain. Dubai er vertskap for den årlege Dubai Tennis Championships og The Legends Rock Dubai, i tillegg til golfturneringa Dubai Desert Classic og Dubai World Championship, som trekkjer til seg stjerner frå heile verda. Dubai World Cup, er eit hesteløp som vert halde kvart år i Meydan Racecourse. Billøp er ein stor idrett i Dubai og det vert arrangert mange løp i Dubai Autodrome kvart år.
Mjølkedalstinden
Mjølkedalstinden er eit fjell i Luster kommune i Vestland. Det har ei høgd på 2137 meter over havet og er det 100. høgaste fjellet i landet. Nordre Svartdalspiggen er like høg.
Kniven
Kniven er eit fjell i Lom i Innlandet. Det har ei høgd på 2133 meter over havet og er det 102. høgaste fjellet i landet av fjella med primærfaktor på 50 meter eller meir.
Nynorsk næringslivspris
Nynorsk næringslivspris er ei utmerking som går til ei verksemd som har markert seg med nynorskbruk. Prisen vart fyrste gong delt ut av Noregs Mållag 10. november 2006 i Bergen, og gjekk til Lerum AS. Prisen må ikkje forvekslast med prisen frå Mållaga på Agder. Prisen deira heiter også Nynorsk næringslivspris, og går til verksemder i Agder.
Garde Islands
Garde Islands er ei lita øygruppe som ligg 5 nautiske mil vest-nordvest for Lively Point, utanfor sørvestsida av Renaud Island i Biscoe Islands. Dei vart først nøyaktig vist på eit argentinsk kart frå 1957, og ho vart namngjeven av UK Antarctic Place-Names Committee i 1959 etter Vilhelm Garde, ein dansk oseanograf som i 1899 starta eit internasjoanlt prosjekt med å kartlegge havis i Arktis.
Foote Islands
Foote Islands er ei lita gruppe snødekte øyar og fleire skjer, ligg 12 nautiske mil søraust for Cape Leblond på Lavoisier Island i Crystal Sound. Dei vart kartlagde frå flyfoto under Ronne antarktiske forskingsekspedisjon (1947–48) og landmålingar av Falkland Islands Dependencies Survey (FIDS) (1958–59). Dei vart namngjevne av UK Antarctic Place-Names Committee etter Brian L.H. Foote, ein radiomekanikar ved Arthur Harbour (1957) og ein landmålar ved Detaille Island (1958), som gjorde landmålingar i områda kring Crystal Sound.
Rossinière
Rossinière er ein kommune i Riviera-Pays-d'Enhaut i kantonen Vaud i Sveits. Kommunen har innbyggjarar  og eit areal på. Kommunesenteret ligg 920 meter over havet.
Kommunen ligg nær elva Saane. Han består av landsbyen Rossinière og grenda La Tine og spreidde busetnader. Ein dam i Saane dannar Lac du Vernex.
Shohei Yokoyama
Shohei Yokoyama er ein japansk fotballspelar.
Han spela for klubbane Thespakusatsu Gunma og FC Machida Zelvia.
1562 Gondolatsch
1562 Gondolatsch er ein hovudbelteasteroide og går i bane innanfor asteroidefamilien Flora. Han blei oppdaga den 9. mars 1943 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Schauet doch und sehet, ob irgend ein Schmerz sei
Schauet doch und sehet, ob irgend ein Schmerz sei, BWV 46, er ein kantate av Johann Sebastian Bach, skriven for tiande sundag etter treeiningssundag, og først framført 1. august 1723, det første året Bach var i Leipzig.
Instrumentering og struktur
Kantate er skriven for alt-, tenor- og bassolistar, kor, to blokkfløyter, to obo da caccia, «zugtrompete» (ein trompet stort sett i samklang med korsopranen), to fiolinar, bratsj og basso continuo. Dette er ei uvanleg rik instrumentering for ein vanleg sundag. Teksten for første satsen er teken frå Klagesongane 1:12, sats 2 til 5 er av ein ukjend diktar og den siste koralen er vers 9 av «O großer Gott von Macht» av Johann Matthäus Meyfart.
Myrlik
Ettersom så mange av desse funna er gjorde i danske myrar, er nemninga moselik, etter det danske ordet for myr, mose, ofte nytta om slike funn i norsk fagleg samanheng òg.
Det er funne myrlik i Nederland, Nordvest-Tyskland, Jylland i Danmark, Storbritannia og Irland. Myrlika er hovudsakleg frå jarnalderen, men òg frå eldre og yngre periodar. Til dømes er det svenske myrliket Bocstensmannen frå Bockstens Mosse i Halland (aust for Varberg) tidfesta til mellomalderen, gjort fast til myra med trepålar gjennom kroppen i tida mellom 1350 og 1370. Nokre av myrlika kan sjølvsagt vere resultatet av ulukker eller av illgjerningar i gamal tid. Men mange av dei er dekte til og plasserte slik i myra at det tyder på at avrettinga og nedlegginga i myra har skjedd rituelt, som til dømes som ei ofring til maktene og/eller som straff for brotsverk. Stundom er dei døde heilt eller nesten nakne, og som oftast har dei vorte lagt i myra etter ei brutal handsaming, anten under avrettinga eller etterpå. Krania kan vere knuste, strupane skorne over, armer eller bein avbrotne eller knuste, og i nokre døme syner spor og restar etter reip eller reimar rundt halsen på liket at det har skjedd ei avretting ved henging eller stryping. Både menn, kvinner og barn har møtt lagnaden sin på dette viset.
Kultisk og mytologisk bakgrunn for myrlik
Romaren Tacitus skriv i kapittel 12 i boka Germania frå om lag året hundre e.Kr. at germanarane drukna i myrer dei som hadde vanæra kroppen sin, hadde vore pysar eller hadde skulka unna i strid, og eit flettverk av vidjer vart lagt over liket.
Dei myrlika frå førkristen tid som kan tolkast som resultatet av reaksjonar på at vedkomande har brote normer og reglar, har ikkje med dødsstraff i vår moderne tyding av omgrepet å gjere. I den tida var det ideane om hemn som rådde grunnen. Tanken på straff som soning av brotsverk, eller for å skremme andre frå å gjere brotsverk, var ukjend i dei germanske ættesamfunna i førkristen tid. Normbrota var ei krenking av ætta, ikkje av det einskilde mennesket, og meininga med hemnen var å gjenopprette den krenkte ætta si ære, ikkje å straffe den skuldige. Difor skulle hemnen fyrst og fremst råke ætta til krenkaren, ofte ved at andre enn at brotsmannen sjølv vart drepne.
Men når ein av ættas eigne kvinner eller menn stod bak det brotet på normer og reglar som hadde ramma ætta, måtte gjenopprettinga av ætta si ære gjerast på anna vis. Dette kan vere forklåringa på praksisen med å grave ned avretta menneske, kvinne som mann, i myrer, våtmark, eller anna område knytt til vatn og det våte, kan hende i strandsona. Avrettinga og nedgravinga har vore ei kultisk metode for å fjerne vedkomande frå ætta for alle tider. Etter at seremoniane var gjennomførte, kunne både guddomar og menneske så å seie rekne vedkomande for aldri å ha vore fødd eller gifta inn i ætta, og på dette viset vart ætta si ære gjenoppretta etter krenkinga. Denne kultiske eliminasjonsmetoden har hatt basis i den germanske mytologien, slik nokre av strofene i eddadiktet Voluspå kan tolkast som døme på. Sjølv i dei områda av det germanske Nord-Europa der det av ulike årsaker ikkje er funne myrlik, har difor tilsvarande kultiske metodar vore nytta for liknande normbrot og krenkingar.
Nerthus-kulten
Ein hypotese går ut på at somme av myrlika er trælar som er ofra til gudinna Nerthus. Ifølgje ei skildring av Tacitus i kapitel 40 i boka Germania vart Nerthus vaska i ein sjø under eit årleg ritual, og folka som stod for dette vart teke av dage. Dei kan då ha vorte drukna i myra som offer til gudinna etter at dei rituelt hadde vaska gudebiletet. Det er ofte funne rituelle gjenstandar i myrer, sameleis som lika, og frå same tid. Men det er truleg ikkje rett å sjå på nettopp myrlika som det arkeologiske funnmaterialet som skulle kunne indikere at det har vore praktisert ein kult for ei gudinne Nerthus i samsvar med skildringa til Tacitus.
Slaget ved Nesjar
Slaget ved Nesjar stod litt før påske året 1016, mellom ein leidangsflåte leia av Svein Håkonsson jarl og flåten til Olav Haraldsson,.
For meir opplysningar: sjå artikkelen om Svein Håkonsson Ladejarl
Orlando finto pazzo
Orlando finto pazzo er den andre italienske operaen av Antonio Vivaldi, komponert i 1714. Tittelen tyder «Orlando, den falske galningen». Operaen er i tre akter og vart første gong framført i november 1714.
Ringstindane
Ringstindane er eit fjell i Luster og Årdal kommunar i Vestland. Fjellet består av fleire tindar der Store Ringstinden er den høgaste med ei høgd på 2124 meter over havet. Dette er det 104. høgaste fjellet i landet av fjella med ein primærfaktor på minst 50 meter.
Andre tindar på fjellet er Midtre Ringstinden (2025 moh) og Austre Ringstinden (2002 moh).
Guile Island
Guile Island er ei øy som ligg 1 nautiske mil sørvest for Duchaylard Island i Biscoe Islands i Antarktis. Ho vart kartlagd av British Graham Land Expedition under Rymill, 1934–37, og ho fekk dette namnet av UK Antarctic Place-Names Committee i 1959 fordi at sjølv om det ser ut til at det er mange landgangsplassar på denne øya, så er det mange grunner som gjer det farleg å nærme seg seg øya, så ein må derfor bruke list (engelsk guile) for å kome seg i land.
Alex Rafael
Alex Rafael er ein brasiliansk fotballspelar.
Han spela for klubben Thespa Kusatsu.
Rougemont
Rougemont er ein kommune i distriktet Riviera-Pays-d'Enhaut i kantonen Vaud i Sveits. Kommunen har innbyggjarar  og eit areal på. Kommunesenteret ligg 1007 meter over havet.
Rougemont ligg langs elva Saane.
Norwegian Center of Expertise
Norwegian Center of Expertise (NCE) er eit klyngeutviklingsprogram utvikla av Selskapet for Industriell Vekst (SIVA), Norges Forskningsråd og Innovasjon Norge, for å få fart på regional industri. Dette skal skje gjennom eit tett samarbeid mellom industrien, forskarar, høgskular og offentlege myndigheiter. Målet er å støtta næringslivet og stimulera til auka vekst og nyskaping. Programmet, som har eit langsiktig perspektiv (10 år), valde i 2006 ut 6 regionale næringsklynger som fekk NCE status:
I tillegg finst NCE Finance Innovation i Bergen
August Kiuru
August Kiuru var ein finsk langrennar som vart verdsmeister med Finlands stafettlag og tok bronsemedaljen på 15 km under Ski-VM 1954. Han var elles med å vinne stafett-sølv for Finland både under OL 1948, VM 1950 og OL 1956.
Aktiv
I 1950 var Kiuru mellom langrennarane som tok turen over til USA og Ski-VM 1950. På 18 km kom han i mål eitt sekund etter bronsevinnar Arnljot Nyaas og vart nummere fire. Nokre dagar seinare gjekk han Finland inn til sølvmedalje i 4 x 10 km stafett, som i St. Moritz vann Sverige klart. I Rumford hadde han med seg Heikki Hasu, Viljo Vellonen og Paavo Lonkila på laget.
Kiuru gjorde lite av seg dei neste sesongane. Derimot markerte han seg under Ski-VM 1954 i Falun, fyrst med å sikre seg bronsemedaljen og finsk storeslem på 15 km, bak gullvinnar Veikko Hakulinen og sølvvinnar Arvo Viitanen. Seinare gjekk han startetappen for det finske mannskapet som vann ein suveren siger i 4 x 10 km stafett, dei andre løparane var Tapio Mäkelä, Viitanen og ankermann Hakulinen. Vinteren 1955 vitja Kiuru Holmenkollen og vart nummer to på 15 km, eit lite halvminutt bak landsmanen Aarne Hiiva. Året etter gjekk Kiuru startetappen for Finland, med Jorma Kortelainen, Arvo Viitanen og Veikko Hakulinen på laget, og enda som sølvmedaljør i 4 x 10 km stafett under Vinter-OL 1956 i Cortina d'Ampezzo, eitt minutt bak Sovjetunionen.
1563 Noël
1563 Noël er ein hovudbelteasteroide. Han blei oppdaga den 7. mars 1943 av Sylvain Julien Victor Arend ifrå Observatoire Royal de Belgique i Uccle.
Reginaldo Ferreira da Silva
Reginaldo Ferreira da Silva er ein brasiliansk fotballspelar.
Han spela for klubben JEF United Chiba.
Prades
Céret (katalansk Prada de Conflent) er ein liten by og kommune sør i Frankrike. Han er sous-préfecture (underprefektur) i departementet Pyrénées-Orientales i regionen Languedoc-Roussillon, og har om lag 6 000 innbyggjarar. Han var òg hovudstad i den historiske comarcaen Conflent.
Byen ligg i Pyreneane ved sida av elvane Canigó og Têt.
Lindbergtinden
Lindbergtinden er eit fjell i Lom kommune i Innlandet. Det har ei høgd på 2120 meter over havet og er det 105. høgaste fjellet i landet av fjella med primærfaktor på minst 50 meter. Nordre Veotindan er like høgt.
Bark (fleirtyding)
Bark kan syna til:
Ottone in villa
Ottone in villa (RV 729) er ein opera i tre akter av Antonio Vivaldi til ein italiensk libretto av Domenico Lalli (psevdonymet til Sebastiano Biancardi). Det var den første operaen til Vivaldi og hadde premiere 17. mai 1713 ved Teatro delle Grazie i Vicenza. Det hyrdelege dramet til Lalli er sett til Roma i antikken og vart rekna som ei tilpassing av den satiriske librettoen til Francesco Maria Piccioli for operaen til Carlo Pallavicino Messalina (1679). Lalli endra fleire av rollene i librettoen til Piccioli. Valeria Messalina var ein ny karakter, Cleonilla. Keisar Claudius vart ein annan romersk keisar, Otho (Ottone), som alt hadde vore hovudrolla i Monteverdi-operaen L'incoronazione di Poppea (1642) og i Händel sin Agrippina (1709).
Oversikt
Den romerske keisaren Ottone er forelska i Cleonilla, som ikkje klarar å motstå å flørte med dei to unge romarane Ostilio og Caio. Ostilio er i røynda ei kvinne, Tullia, som kler seg ut fordi ho er forelska i Caio. Ho har planar om å drepe Cleonilla på grunn av sjalusi, men ho prøver først å overtale ho frå å gå inn i eit forhold med Caio. Caio ser møtet og mistolkar det som eit romantisk møte. Han åtvarar Ottone, som kommanderer han til å drepe Ostilio. Før han set i verk ordren, viser Ostilio seg for han som Tullia. Cleonilla hevdar ho har visst dette heile vegen for å forsone Ottone. Han trur på ho og operaen endar med eit bryllaup mellom Tullia og Caio.
Fotnotar
''
1564 Srbija
1564 Srbija er ein hovudbelteasteroide. Han blei oppdaga den 15. oktober 1936 av Milorad B. Protić ifrå Beograd.
Yamato Machida
Yamato Machida er ein japansk fotballspelar.
Han spela for klubben JEF United Chiba.
Veytaux
Veytaux er ein kommune i distriktet Riviera-Pays-d'Enhaut i kantonen Vaud i Sveits. Kommunen har innbyggjarar  og eit areal på. Kommunesenteret ligg 438 meter over havet.
Slottet Château de Chillon ligg ved Genèvesjøen ved Avenue de Chillon.
Wer sich selbst erhöhet, der soll erniedriget werden
Wer sich selbst erhöhet, der soll erniedriget werden, BWV 47, er ein kyrkjeleg kantate komponert av Johann Sebastian Bach.
Han vart komponert i Leipzig i 1726 for den syttande søndagen etter treeiningssundag. Han vart framført første gong 13. oktober dette året, og igjen i perioden 1735-1740, og ein siste gong kring 1742, medan Bach levde.
Teksten er ei blanding av bibelvers, evangeliet etter Lukas 11 & 18: 14 (første sats) og tekstar skriven av Johann Friedrich Helbig (sats 2-4). Den siste satsen har ukjend tekstforfattar.
Instrumentering og struktur
Stykket er instrumentert med to oboar, to fiolinar, bratsj og bass continuo, samt to songsolistar (sopran, bass) og firedelt kor.
Skeii
Skeii eller Skeie er eit fjell i Lom kommune i Innlandet. Det har ei høgd på 2118 meter over havet og er det 108. høgaste fjellet i landet av fjella med primærfaktor på minst 50 meter.
Oberst
Oberst (tysk, den øvste) er ei offisersgrad. Mellom ca 1975 og 1. desember 1997 var denne grada kjend som Oberst II i Noreg. Symbolet for grada er tre stjerner mellom to striper. Grada tilsvarar kommandør i Sjøforsvaret.
Georg Friedrich Händel
Georg Friedrich Händel, var ein tysk-britisk komponist kjend for sine operaer, oratorium og concerti grossi. Han vert rekna som ein av dei mest produktive og viktigaste musikarane nokon sinne, og representerer ved sida av Johann Sebastian Bach høgdepunktet i seinbarokken.
Händel var ein sann kosmopolitt som etter oppveksten i Halle levde formative vandre- og læreår i Hamburg, Italia og Hannover. Han budde mesteparten av livet sitt i England og fekk britisk statsborgarskap 22. januar 1727.
Det mest spelte verket hans er oratoriet Messias. Øvrige kjende verk er orkesterstykka Water Music og Music for the Royal Fireworks. Händel var sterkt påverka av teknikkane til dei store komponistane i den italienske barokken, såvel som Henry Purcell i England. Musikken til Händel vart flittig studert av komponistar etter han, til dømes Haydn, Mozart og Beethoven.
Opphav og ungdom i Halle
Far til Händel Georg (1622–1697) var barbér og sårlege i residensbyen Halle i hertugdømet Magdeburg, seinare vart han òg livlege for den wettinske hertugen Johann Adolf I. av Sachsen-Weißenfels. Etter at den første kona til Georg døydde i 1682, gifta han seg snart på nytt med den 32-årige prestedottera Dorothea Taust (1651–1730). Det første barnet deira døydde under fødselen. Året etter vart Georg Friederich fødd og etter han fekk paret to døtrer, Johanna Christina (1690–1709) og Dorothea Sophia (1697–1718). Händel heldt kontakt med systrene sine og borna deira heile livet.
Ifølgje biografen Mainwaring ønskte far til Händel at sonen skulle slå inn på ein juridisk karriereveg og motsette seg dei musikalske interessene hans. Dette endra seg først etter at faren og den åtteårige Händel avla eit besøk hos hertugen i saksiske Weißenfels. Orgelspelet til guten overtydde hertugen om at han stod overfor eit stort talent, og han overtalte faren som sjølv ikkje hadde interesse for musikk, om å la sonen få verte musikar. Tilbake i Halle vart Händel elev av Friedrich Wilhelm Zachow (1663–1712), komponist og organist i Marienkirche. Komposisjonsstilen til Zachow utmerkte seg på den eine sida med stor romlegheit og på den andre (særleg i kantatekora) med ein frapperande tett kontrapunktisk tekstur. Händel tok seinare tematisk materiale frå Zachow og omarbeidde det på kunstferdig vis, det same gjorde J.S. Bach, som òg søkte stillinga til Zachow etter han døydde. Hos Zachow fekk Händel grunnleggende komposisjons- og instrumentalutdanning. Mainwaring hevdar at Händel byrja å komponere kantater alt då han var ni år. Under læretida skreiv Händel òg ei harpestemme til kantaten til Zachow, Herr, wenn ich nur dich habe.
I 1697 vart Händel ifølge Mainwaring send til det brandenburgske hoffet i Berlin. Hertugen til Magdeburg, kurfyrsten Friedrich III var lensherren til Händel, og han vart så imponert av det 12-årige vedunderbarnet at han tilbaud å finansiere musikkutdanning i Italia, og dersom utdanninga gjekk som venta, skulle han seinare få ei stilling ved hoffet i Berlin. Faren til Händel avviste tilbodet – framleis ifølgje Mainwaring. Kong Fredrik Vilhelm I av Preussen, som gjekk inn i historia som «Soldatkongen», vart seinare ein stor beundrar av komposisjonane til Händel. Händel sjølv stod openbert i kontakt med prøyssarkongen heile livet. Heilt til han vart engelsk statsborgar, var Händel borgar av Magdeburg og deretter av Preussen. I 1741 fortalde pressa at Händel kort tid etter Fredrik II av Preussen vart krona, hadde reist til Berlin for å oppvarte han. Kongen, som sjølv var komponist og dessutan ein dyktig fløytist, prøvde forgjeves å skaffe seg ein autograf av Händel etter at han døydde.
Da Georg Philipp Telemann i 1701 reiste frå Magdeburg til Leipzig, stoppa han i Halle for å bli kjend med «den alt då viktige Georg Fr. Händel». Som Telemann fortel var dette kjennskapet byrjinga på eit konstruktivt og produktivt samarbeid mellom komponistane: «[…] i melodiske satsar […] og undersøkinga av desse hadde Händel og eg, gjennom hyppige besøk på begge sider, såvel som skriftleg, ei stadig sysselsetting». Far Georg døydde i 1697 og dette stoppa for ein tid framgangen til Händel. For å etterkome ønska til faren immatrikulerte Händel seg i 1702 ved det nyoppretta universitetet i Halle. Meininga var å studere rettsvitskap hos Christian Thomasius. Thomasius var den første universitetslæraren som forelas på tysk, og han medverka òg til å få slutt på hekseprosessane. Juskarrieren til Händel varte derimot ikkje lenge: 13. mars 1702 avbraut han studia til fordel for organistposten ved Hallesche Dom.
Hamburg
Sommaren 1703 reiste Händel til Hamburg, der den første operaen i Tyskland, «operaen ved Gänsemarkt», som opna i 1678, blømde under leiinga til komponisten Reinhard Keiser. Händel spelte i operaorkesteret, først fiolin og seinare cembalo. Her møtte han Christoph Graupner og vart ven med komponisten, dirigenten og songaren Johann Mattheson som seinare skreiv viktige musikkteoretiske skrifter, til dømes Das Neu-Eröffnete Orchestre og Grundlage einer Ehrenpforte. Då det vart kjent at posten som organist ved Mariakirche i Lübeck var i ferd med å verte ledig fordi den kjende komponisten og organisten Dietrich Buxtehude byrja å dra på åra og ville pensjonere seg, reiste Händel og Mattheson i august 1703 til Lübeck. Det enda med at ingen av dei søkte på jobben på grunn av den tradisjonelle skikken med at den nye organisten måtte gifte seg med dottera til forgjengaren.
Dei to sterke personlegdomane hadde eit tidvis spent forhold, og midt under ei framføring av Matthesons opera Cleopatra kom det til ein støyande konfrontasjon om den musikalske leiinga av oppføringa. Konflikten førte til ein kårdeduell ved Gänsemarkt-operaen. Ingen av dei vart skadde, men etter denne hendinga var forholdet spent og reservert. Seinare lét Händel, trass førespurnader frå Mattheson, vere å levere biografiske data til Matthesons Grundlage einer Ehrenpforte. Til gjengjeld fletta Mattheson hatefulle og nedsetjande kommentarar inn i den tyske omsetjinga si av Händel-biografien til John Mainwaring.